Document ID: 31989L0520

*****
ΟΔΗΓΙΑ ΤΗΣ ΕΠΙΤΡΟΠΗΣ
της 6ης Σεπτεμβρίου 1989
για την τροποποίηση του παραρτήματος της οδηγίας 82/471/ΕΟΚ του Συμβουλίου σχετικά με ορισμένα προϊόντα τα οποία χρησιμοποιούνται στη διατροφή των ζώων
(89/520/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 82/471/ΕΟΚ του Συμβουλίου της 30ής Ιουνίου 1982 σχετικά με ορισμένα προϊόντα τα οποία χρησιμοποιούνται στη διατροφή των ζώων (1), όπως τροποποιήθηκε τελευταία από την οδηγία 88/485/ΕΟΚ (2), και ιδίως το άρθρο 6,
Εκτιμώντας:
ότι η οδηγία 82/471/ΕΟΚ προβλέπει ότι το περιεχόμενο του παραρτήματός της πρέπει να προσαρμόζεται συνεχώς στην εξέλιξη των επιστημονικών ή τεχνικών γνώσεων·
ότι από τη μελέτη ενός νέου προϊόντος που ανήκει στην ομάδα των αμινοξέων προέκυψε ότι πληρούνται οι απαιτήσεις που καθορίζονται στην οδηγία 82/471/ΕΟΚ· ότι είναι, συνεπώς, σκόπιμο να επιτραπεί, υπό ορισμένους όρους, η χρήση του προϊόντος αυτού στη διατροφή των ζώων·
ότι έχει καταστεί αναγκαία η τροποποίηση των χαρακτηριστικών συστάσεως και των ειδικών διατάξεων που προβλέπονται για τα προϊόντα της ομάδας των υδροξυανάλογων των αμινοξέων·
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το παράρτημα της οδηγίας 82/471/ΕΟΚ τροποποιείται σύμφωνα με το παράρτημα της παρούσας οδηγίας.
Άρθρο 2
Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς τις διατάξεις της παρούσας οδηγίας το αργότερο στις 31 Δεκεμβρίου 1990. Ενημερώνουν αμέσως την Επιτροπή σχετικά. Οι διατάξεις που θεσπίζονται δυνάμει του πρώτου εδαφίου παραπέμπουν ρητά στις διατάξεις της παρούσας οδηγίας.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 6 Σεπτεμβρίου 1989.

Labels: 7
1
16
6